Marina Fernández Moreno

**Marina Fernández Moreno** (Sabadell, Bartzelona, 1992ko maiatzaren 9a) gimnasta erritmiko ohia eta  *cheerleaderra* da, 2009 urtetik Espainiako gimnasia erritmikoko selekzio nazionaleko kide izan zena, lehenengo bakarkakoa eta gero taldekokoa, azken honekin Munduko Kopako probetan hainbat domina lortu zituelarik beste lehiaketa batzuen artean, horrela Equipaso bezala ezagutzen den gimnasten belaunaldia integratuz. Gero Bartzelonako Futbol Clubeko *cheerleader* ofizialen taldekoa da, *Dream Cheers* izenez ezagutzen dena. Modelo lanetan ere aritu da, Miss Mundo Barcelona 2018 hautatua izanik.

## Bizitza 
Zuzenbidean graduatu zen Bartzelonako Unibertsitate Autonomoan. 

## Kirol ibilbidea 
### Hasierak 
1992ko maiatzaren 9an jaio zen Sabadellen (Bartzelona). 6 urterekin hasi zen gimnasia erritmikoaren munduan, eta 11 urterekin sartu zen Kataluniako selekzioan, Sant Cugat del Valléseko Goi Errendimenduko Zentroan. Banakako gimnasta izan zen sasoian, Iratxe Aurrekoetxeak entrenatu zuen, eta Espainiako Txapelketan podiuma lortu zuen 8 urtez jarraian.

### Gimnastika erritmikoko selekzio nazionaleko etapa 
2009 urtean Espainiako gimnasia erritmikoko banakako selekzio nazionalera pasatu zen. Modalitate horretan, Espainia ordezkatu zuen nazioarteko hainbat lehiaketatan, hala nola Bakun jokatutako Europako Txapelketan (2009), edo Mie (2009) eta Moskuko (2010) Munduko Txapelketetan. 

2011 urteko urrian, Marina Madrilera joan zen, eta, ordezko gimnasta gisa, Espainiako senior taldea osatu zuen, Sara Bayónen eta Anna Baranovaren aginduetara. 2012ko azaroan Euskalgym jaialdian parte hartu zuen bere kideekin batera. 2013 urtean hasi zen taldearekin titular izaten, baina 3 pilota eta 2 zintako ariketan baino ez zen titularra zian. Urte horretako ekitaldirako, taldeak muntaia berriak estreinatu zituen, bai 10 mazoko ekitaldirako, bai mistorako. Lehenak Miguel Povedaren «A ciegas» lana erabili zuen musika gisa, eta bigarrenak The Jive Azesen «Still», «Big Palooka» eta «Jive and Jump» kantuak. Marinak Grand Prix de Thiaisen egin zuen debuta taldearekin, eta Espainiako taldea brontzezkoa izan zen sailkapen nagusian, zilarrezkoa 10 mazoko finalean eta 4.a 3 pilota eta 2 zintakoan. Une horretan, gainera, Loreto Achaeranok (ordezko gisa, eta Thiaisetik aurrera, deialditik kanpo), Sandra Aguilarrek, Artemi Gavezouk, Elena Lópezek (orduan lesionatuta eta deitu barik), Lourdes Mohedanok, Alejandra Queredak (kapitaina) eta Lidia Redondok osatu zuten taldea. Urte horretako apirilean, Lisboan jokatu zen Munduko Kopako proban, urrezko domina lortu zuen taldeak sailkapen nagusian, eta brontzezko domina 3 pilotatan eta 2 zintatan. Gero, zilarrezko domina lortu zuten 10 mazatan Sofiako Munduko Kopako proban, eta brontzezkoa lehiaketa orokorrean, San Petersburgoko Munduko Kopako proban.

### Gimnasia uztea eta animatzeko etapa 
Marinak bere erabakiz utzi zuen talde espainiarra 2013ko abuztuan, Kieveko Munduko Txapelketarako egun gutxi falta zirenean, titularitatetik kanpo zegoela jakinarazi eta gero. Marinaren bertsioaren arabera, San Petersburgon Munduko Txapelketan titular ez zela izango jakinarazi ondoren, hautatzaileak eta entrenatzaileak lesio baten plantak egiteko eskatu zioten, Kieveko Munduko Txapelketan lehiatu ahal izateko derrigortasunik gabe (izan ere, FIGren arau baten arabera, txapelketa bakoitzean izena emandako gimnasta guztiek bertan lehiatu behar dute, lesioren bat egon ezean), eta horri uko egin zion. Bertsio hori ez dator bat talde nazionalarenarekin; izan ere, San Petersburgoko Munduko Koparen ostean, Marinari jakinarazi zioten ez zutela zuzenean Kieveko Munduko Txapelketara joateko deituko, eta, beraz, ez zuela hara bidaiatuko (beraz, ez zuen baliabide hori erabiltzeko beharrik izango). Talde teknikoak mundialeko prestakuntzatik kanpo uzteko erabakia hartu zuen, eta, ondorioz, Marinak taldea utzi eta erretiratzea erabaki zuen.

Gero, Bartzelonako Futbol Clubeko *cheerleader* ofizialen taldekoa da, *Dream Cheers* izenez ezagutzen dena, Zuzenbidean graduatu zen Bartzelonako Unibertsitate Autonomoan eta Justizia Administraziorako Oposaketak prestatu zituen. 2018ko irailaren 1ean Miss Mundo Barcelona izateko aukeratu zuten, eta beraz, 2018ko irailaren 15ean Miss Mundo España izateko hautagaia izan zen Rotan (Cadiz). Miss Mundo galan, Espainiak, besteak beste, Top 15ean sartzea lortu zuen, baita Talentu Onenaren saria jaso ere.

2019ko apirilean iragarri zen Ciudadanosen zerrendetan 5. postuan sartuko zela Bartzelonako Sabadell udalerako 2019ko udal hauteskundeetan.

## Ariketen musika 
## Kirol palmaresa 
### Espainiako selekzioa 
## Filmografia 
### Telebista saioak 
### Bideo musikalak 
### Publizitatea 
* Gabonetako spota Dvillenarentzat, orduan RFEGren babeslea (2012).
* Spota eta argazki saioa Ad Hoc Cafe Racersentzat (2018).

## Erreferentziak 
## Kanpo estekak 
* 
* 
* 
* Ariketak eta telebista emanaldiak
** Marina Fernándezen Espainiako bakarkako lehiaketako zinta eta maza ariketak  (2008)
** Marina Fernándezen Espainiako bakarkako lehiaketako uztai, pilota eta zinta ariketak (2009)
** Taldekako erakusketa saioa, Euskalgym (2012)
** 3 pilota eta 2 zinta ariketa Lisboako Munduko Kopa lehiaketan (2013)
** 3 pilota eta 2 zinta ariketa Sofiako Munduko Kopa lehiaketan (2013)
** Marina Fernández  *Dream Cheers* taldeko erakusketan, saskibaloi selekzioaren Ñ ibilbidean (2014)